Na temelju članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15. – pročišćeni tekst, 2/18., 3/18. – pročišćeni tekst, 4/20., 25/20., 3/21. i 4/21 – pročišćeni tekst), članka 3. Proračuna Koprivničko-križevačke županije za 2022. godinu i projekcije za 2023. i 2024. godinu („Službeni glasnik Koprivničko-križevačke županije“ broj 25/21.) i čl. 9 Odluke o izvršavanju Proračuna Koprivničko-križevačke županije („Službeni glasnik koprivničko-križevačke županije“ broj 25/21.) te Ugovora o poslovnoj suradnji u provedbi programa kreditiranja „Poduzetništvo mladih, žena i početnika“ i „Investicije privatnog sektora“, KLASA:302-02/19-01/24, URBOJ:2137/1-04/08-20-7 i I Dodatka Ugovoru o poslovnoj suradnji u provedbi programa kreditiranja HBOR-a „Poduzetništvo mladih, žena i početnika“ i „Investicije privatnog sektora“, KLASA: 302-02/19-01/24. URBROJ:2137/1-04/08-20-22 , Župan Koprivničko-križevačke županije raspisuje

**JAVNI POZIV**

**poslovnim subjektima privatnog sektora**

 **za korištenje subvencioniranih kredita po programima**

**"Poduzetništvo mladih, žena i početnika" i „Investicije privatnog sektora“**

I.

Pozivaju se poslovni subjekti privatnog sektora (trgovačka društva, obrtnici, fizičke osobe koje samostalno obavljaju djelatnost, obiteljska poljoprivredna gospodarstva, zadruge i ustanove) koji ulažu ili imaju sjedište na području Koprivničko-križevačke županije (Županija) da dostave svoje zahtjeve za kredite uz subvenciju kamata po HBOR-ovim programima „Poduzetništvo mladih, žena i početnika“ i „Investicije privatnog sektora“ (HBOR-ovi programi).

II.

Zainteresirani poslovni subjekti privatnog sektora, svoje poduzetničke projekte mogu realizirati u:

* Hrvatskoj banci za obnovu i razvoj (HBOR),
* Addiko Bank d.d.,
* Erste&steiermärkische Bank d.d.,
* Podravska banka d.d.,
* Zagrebačka banka d.d..

Ukupni kreditni potencijal Županije iznosi 30.000.000,00 kuna (slovima:tridesetmilionakuna).

Županija će za odobrene kredite subvencionirati kamatnu stopu u visini od 2,00 % godišnje, fiksno, za cijelo vrijeme trajanja kredita (razdoblje korištenja, počeka i otplate), za što su planirana sredstva u Proračunu Županije za 2022. godinu u iznosu od 400.000,00 kuna (slovima: četiristotisućakuna).

U zavisnosti od interesa poslovnih subjekta privatnog sektora subjekata i sredstava za subvenciju planiranih u Proračunu Županije, postoji mogućnost povećanja iznosa kreditnog potencijala.

III.

Krediti će se odobravati prihvatljivim korisnicima za prihvatljive projekte te uz uvjete definirane HBOR-ovim programima važećim na dan donošenja odluke o odobrenju kredita, za ulaganja u slijedeće djelatnosti prema NKD-u 2007.:

|  |  |  |
| --- | --- | --- |
| PODRUČJE | NAZIV PODRUČJA / DJELATNOSTI | RAZRED |
| C  | Prerađivačka industrija |  |
|  | **sve djelatnosti prerađivačke industrije** | **10.1 – 33.2** |
| D | Opskrba električnom energijom, plinom, parom i klimatizacija |  |
|  | **proizvodnja električne energije** | **35.11** |
| E | Opskrba vodom, uklanjanje otpadnih voda, gospodarenje otpadom te djelatnosti sanacije okoliša |  |
|  | **skupljanje neopasnog otpada** | **38.11** |
| **obrada i zbrinjavanje neopasnog otpada** | **38.21** |
| **rastavljanje olupina** | **38.31** |
| F | Građevinarstvo |  |
|  | **elektroinstalacijski radovi, uvođenje instalacija vodovoda, kanalizacije i plina i ostali građevinski instalacijski radovi** | **43.2** |
| **završni građevinski radovi** | **43.3** |
| G | Trgovina na veliko i malo; popravak motornih vozila i motocikla |  |
|  | **održavanje i popravak motornih vozila** | **45.2** |
| I | Djelatnosti pružanja smještaja te priprema i usluživanje hrane |  |
|  | **hoteli i sličan smještaj** | **55.1** |
| **odmarališta i slični objekti za kraći odmor** | **55.2** |
| **kampovi i prostori za kampiranje** | **55.3** |
| **djelatnosti restorana i ostalih objekata za pripremu i usluživanje hrane** | **56.1** |
| **djelatnosti keteringa i ostale djelatnosti pripreme i usluživanja hrane** | **56.2** |
| J | Informacije i komunikacije |  |
|  | **računalno programiranje, savjetovanje i djelatnosti povezane s njima** | **62.0** |
| Q | Djelatnosti zdravstvene zaštite i socijalne skrbi |  |
|  | **djelatnosti medicinske i stomatološke prakse** | **86.2** |
|  | **ostale djelatnosti zdravstvene zaštite** | **86.9** |
|  | **djelatnosti ustanova za njegu** | **87.1** |
|  | **djelatnosti socijalne skrbi sa smještajem za osobe s teškoćama u razvoju, duševno bolesne osobe i osobe ovisne o alkoholu, drogama ili drugim opojnim sredstvima** | **87.2** |
|  | **djelatnosti socijalne skrbi sa smještajem za starije osobe i osobe s invaliditetom** | **87.3** |
| S | Ostale uslužne djelatnosti |  |
|  | **popravak računala i komunikacijske opreme** | **95.1** |
|  | **popravak predmeta za osobu uporabu i kućanstvo** | **95.2** |

Refundiranje vlastitih ulaganja korisnika kredita i refinanciranje postojećih kredita nije dozvoljeno.

IV.

**Program „Poduzetništvo mladih, žena i početnika“**

**Korisnici kredita**

* Poslovni subjekti privatnog sektora – trgovačkog društva, obrtnici, fizičke osobe koje samostalno obavljaju djelatnost, obiteljska poljoprivredna gospodarstva, zadruge i ustanove, koji su mladi poduzetnici, poduzetnici početnici i žene poduzetnice.

Mladi poduzetnici su poslovni subjekti u kojima najmanje jedna ili više mladih osoba (u dobnoj skupini do navršenih 40 godina života u trenutku podnošenja zahtjeva za kredit) zajedno posjeduju više od 50% vlasništva.

Žene poduzetnice su poslovni subjekti u kojima najmanje jedna ili više žena zajedno posjeduju više od 50% vlasništva i kojima ujedno upravlja žena. U slučaju poduzeća koje nije mikro ili malo, žena ili žene zajedno mogu imati i manje od 50% vlasništva uz uvjet da je najmanje jedna žena na nekoj od ključnih upravljačkih pozicija vezanoj za financije i/ili operativne poslove i/ili strategiju.

Poduzetnici početnici su poduzetnici koji po prvi put osnivaju poslovni subjekt ili poslovni subjekt mikro, malog i srednjeg poduzetništva koji posluju kraće od 2 (dvije) godine u trenutku podnošenja zahtjeva za kredit. Poduzetnici početnici nisu ranije bili niti su trenutno vlasnici ili suvlasnici drugog poslovnog subjekta s udjelom većim od 30%.

**Namjena kredita**

* ulaganja u osnovna sredstva (materijalnu i nematerijalnu imovinu) s ciljem pokretanja poslovanja, uvođenja novih tehnologija, povećanja kapaciteta, uključujući i turističke, razvoja i uvođenja novih proizvoda ili usluga, poticanja novog zapošljavanja i sl.,
* za obrtna sredstva najviše do 30 % ugovorenog iznosa kredita.

**Iznos kredita**

* pravilu se ne odobravaju krediti u iznosu nižem od 200.000,00 kuna,
* najviši iznos kredita iznosi 2.000.000,00 kuna, ovisno o specifičnostima i kreditnoj sposobnosti korisnika kredita te namjeni i strukturi ulaganja, pri čemu se može kreditirati do 85% predračunske vrijednosti investicije bez PDV-a,
* HBOR/poslovna banka može razmotriti kreditiranje 100% predračunske vrijednosti s PDV-om ako korisnik kredita isporučuje dobra ili obavlja usluge koje su izuzete od obračunavanja PDV-a ili za korisnike kredita koji ne posluju u sustavu PDV-a,
* ovisno o specifičnostima i kreditnoj sposobnosti korisnika kredita i namjeni i strukturi ulaganja, za kredite u iznosu do 700.000,00 kuna moguće je kreditiranje do 100% predračunske vrijednosti investicije bez PDV-a.

**Valuta kredita**

Prema izboru korisnika kredita:

* kunski kredit,
* kunski kredit uz valutnu klauzulu vezanu za EUR.

**Kamatna stopa**

* 2,00% godišnje, fiksna.

U određenim slučajevima kamatna stopa može biti viša ovisno o propisima o dodjeli državnih potpora i/ili potpora male vrijednosti.

**Naknade**

* promjenjive, u skladu s Odlukom o naknadama za usluge koje obavlja HBOR važećom na dan obračuna:
* za obradu kreditnog zahtjeva: 0,50% od ugovorenog iznosa kredita,
* za rezervaciju sredstava: 0,25% od ugovorenog, a neiskorištenog iznosa kredita,

te ostale naknade u skladu s Odlukom o naknadama za usluge koje obavlja HBOR važećom na dan obračuna.

**Rok i način korištenja kredita**

* rok korištenja je u pravilu do 12 mjeseci. Ovisno o namjeni i dinamici ulaganja, moguće je odobriti i dulji rok korištenja kredita.
* dio kredita namijenjen za financiranje osnovnih sredstava koristi se isplatom na račun prodavatelja/dobavljača/izvođača radova, na temelju dokumentacije za namjensko korištenje kredita,
* dio kredita namijenjen za financiranje obrtnih sredstava može se isplatiti na račun korisnika kredita, uz obavezno pravdanje dokumentacijom kojom se dokazuje namjensko korištenje kredita.

**Rok otplate**

* ovisno o namjeni i strukturi ulaganja, do 12 godina, uključujući poček do 3 godine,
* iznimno od navedenog, ovisno o namjeni i strukturi ulaganja, moguće je odobriti rokove otplate i počeka:
* za ulaganja u turizam ili ako investicijska studija ukazuje na potrebu za duljom ročnosti i/ili počekom: do 14 godina, uključujući poček do 4 godine.

**Način otplate**

* u pravilu u jednakim mjesečnim, tromjesečnim ili polugodišnjim ratama.

**Instrumenti osiguranja**

* mjenice, zadužnice, zalog na imovini uz policu osiguranja imovine vinkulirane u korist HBOR-a / poslovne banke, zalog na poslovnim udjelima, bankarske garancije, jamstva HAMAG-BICRO-a i ostale instrumente osiguranja uobičajene u bankarskom poslovanju te procjeni rizika ulaganja i korisnika kredita.

*NAPOMENA: Primjenjuju se uvjeti i kriteriji programa „Poduzetništvo mladih, žena i početnika“ koji su u trenutku slanja zahtjeva za kredit objavljeni na Internet stranicama HBOR-a,* [*www.hbor.hr/*](http://www.hbor.hr/)*.*

V.

**Program „Investicije privatnog sektora“**

**Korisnici kredite**

* poslovni subjekti privatnog sektora – trgovačka društva, obrtnici, fizičke osobe koje samostalno obavljaju djelatnost, obiteljska poljoprivredna gospodarstva, zadruge i ustanove.

**Namjena kredita**

* ulaganja u osnovna sredstva (materijalnu i nematerijalnu imovinu) s ciljem modernizacije poslovanja, uvođenja novih tehnologija, povećanja kapaciteta, ulaganja u istraživanje i razvoj i uvođenje novih proizvoda ili usluga, poticanja projekata zaštite okoliša, energetske učinkovitosti i obnovljivih izvora energije, turističkih kapaciteta i sadržaja te poticanja novog zapošljavanja.
* obrtna sredstva najviše do 30% ugovorenog iznosa kredita.

**Iznos kredita**

* u pravilu se ne odobravaju krediti u iznosu nižem od 200.000,00 kuna,
* najviši iznos kredita nije ograničen, već ovisi o specifičnostima i kreditnoj sposobnosti korisnika kredita, namjeni i strukturi ulaganja i raspoloživim izvorima financiranja HBOR-a, pri čemu se može kreditirati do 75% predračunske vrijednosti investicije bez PDV-a.
* HBOR/poslovna banka mogu razmotriti kreditiranje 100% predračunske vrijednosti s PDV-om ako korisnik kredita isporučuje dobra ili obavlja usluge koje su izuzete od obračunavanja PDV-a ili za korisnike kredita koji ne posluju u sustavu PDV-a.

**Valuta kredita**

* kunski kredit uz valutnu klauzulu vezanu za EUR.

**Kamatna stopa**

* 1,50% godišnje, fiksna.

U određenim slučajevima kamatna stopa može biti i viša, ovisno o cijeni raspoloživih izvora financiranja i propisima o dodjeli državnih potpora i/ili potpora male vrijednosti.

**Naknade**

* promjenjive, u skladu s Odlukom o naknadama za usluge koje obavlja HBOR važećom na dan obračuna:
* za obradu kreditnog zahtjeva: 0,50% od ugovorenog iznosa kredita,
* za rezervaciju sredstava: 0,25% od ugovorenog, a neiskorištenog iznosa kredita,

te ostale naknade u skladu s Odlukom o naknadama za usluge koje obavlja HBOR važećom na dan obračuna.

**Rok i način korištenja**

* rok korištenja je u pravilu do 12 mjeseci. Ovisno o namjeni i dinamici ulaganja, moguće je odobriti i dulji rok korištenja kredita.
* dio kredita namijenjen za financiranje osnovnih sredstava koristi se isplatom na račun prodavatelja/dobavljača/izvođača radova, na temelju dokumentacije za namjensko korištenje kredita,
* dio kredita namijenjen za financiranje obrtnih sredstava može se isplatiti na račun korisnika kredita, uz obavezno pravdanje dokumentacijom kojom se dokazuje namjensko korištenje kredita.

**Rok otplate**

* ovisno o namjeni i strukturi ulaganja, do 14 godina, uključujući poček do 3 godine.
* iznimno od navedenog, ovisno o namjeni i strukturi ulaganja, moguće je odobriti rokove otplate i počeka:
* za ulaganja u turizam ili ako investicijska studija ukazuje na potrebu za duljom ročnosti i/ili počekom: do 17 godina, uključujući poček do 4 godine.

**Način otplate**

* u pravilu u jednakim mjesečnim, tromjesečnim ili polugodišnjim ratama.

**Instrumenti osiguranja**

* mjenice, zadužnice, zalog na imovini uz policu osiguranja imovine vinkulirane u korist HBOR-a, zalog na poslovnim udjelima, bankarske garancije, jamstva HAMAG-BICRO-a i ostale instrumente osiguranja uobičajene u bankarskom poslovanju), te procjeni rizika ulaganja i korisnika kredita.

*NAPOMENA: Primjenjuju se uvjeti i kriteriji programa „Investicije privatnog sektora“ koji su u trenutku slanja zahtjeva za kredit objavljeni na Internet stranicama HBOR-a,* [*www.hbor.hr/*](http://www.hbor.hr/)*.*

VI.

Prilikom podnošenja zahtjeva potrebno je priložiti slijedeću dokumentaciju:

* zahtjev za kreditiranje (putem poslovne banke/HBOR-a),
* preslika Rješenja o upisu u Obrtni registar / Rješenja o upisu u Sudski registar,
* preslika Obavijesti o razvrstavanju poslovnog subjekta prema NKD-u 2007.,
* BON2 / SOL2 ne stariji od 30 dana od dana podnošenja zahtjeva,
* Potvrda Porezne uprave o stanju obveza prema državi / Potvrda Porezne uprave o obročnoj otplati poreznog duga, ne starija od 30 dana od dana podnošenja zahtjeva,
* Godišnji financijski izvještaji za prethodne dvije godine poslovanja (Bilanca i račun dobiti i gubitka / Knjiga primitaka i izdataka i Popis dugotrajne imovine)
* obrazac JOPPD (stranica A i B),
* lokacijska il građevinska dozvola ukoliko je građenje predmet kreditiranja,
* poslovni plan,
* predračuni / računi / ugovori o isporuci ili kupnji osnovnih sredstava / pisma namjere,
* Izjava o potporama,
* ostala dokumentacija prema potrebi i/ili na zahtjev poslovne banke / HBOR-a.

NAPOMENA: Standardizirani obrasci zahtjeva za kredit i drugi obrasci objavljeni su na mrežnim stranicama HBOR-a <https://www.hbor.hr/kreditni_program/poduzetnistvo-mladih-zena-i-pocetnika/> i <https://www.hbor.hr/kreditni_program/investicije-privatnog-sektora/> te Koprivničko-križevačke županije [www.kckzz.hr](http://www.kckzz.hr).

VII.

Županija će osnovati Povjerenstvo za odabir poduzetničkih projekata koje donosi Odluku o sufinanciranju kamatne stope do 2%, dok konačnu Odluku o zaključenju Ugovora o kreditu donosi HBOR odnosno poslovna banka.

VIII.

Temeljem Uredbe komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore i Uredbe komisije (EU) 2020/972 od 02.07.2020 te Zakona o državnim potporama („Narodne novine“ broj 47/14. i 69/17.), gospodarskom subjektu / korisniku kredita biti će izdana Potvrda o dodijeljenoj potpori male vrijednosti (za subvencionirani dio kamatne stope) te će vrijednost iste biti unesena u Registar državnih potpora i potpora male vrijednosti.

Ova potpora ne isključuje ostvarivanje prava gospodarskog subjekta na dodjelu potpore male vrijednosti drugih davatelja, a čiji ukupni iznos ne prelazi 200.000,00 EUR-a u kunskoj protuvrijednosti, prema srednjem tečaju Hrvatske narodne banke na dan isplate, u razdoblju od tri fiskalne godine.

IX.

Županija i HBOR / poslovna banka provode kontrolu namjenskog korištenja poduzetničkog kredita.

Županija će kontinuirano vršiti kontrolu aktivnosti i statusa gospodarskog subjekta uvidom u baze podataka obrtnog i sudskog registra te Registra poreznih obveznika.

X.

Zahtjevi za poduzetniče kredite, zajedno s dokumentacijom propisanom kreditnim programom HBOR-a, podnose se na e-mail: pisarnica@kckzz.hr ili poštom na adresu:

Koprivničko-križevačka županija

Upravni odjel za gospodarstvo, komunalne djelatnosti i poljoprivredu, soba 61/II,

Antuna Nemčića 5,

48000 Koprivnica.

**Nepotpuni zahtjevi neće se razmatrati.**

XI.

Ovaj Javni poziv objavljuje se na Internet stranici Koprivničko-križevačke županije [www.kckzz.hr](http://www.kckzz.hr)/ (Javni pozivi) i u tjednom listu Podravski list.

Sve informacije možete dobiti u Upravnom odjelu za gospodarstvo, komunalne djelatnosti i poljoprivredu, soba 61/II, na telefon 658-235 ili na e-mail:jasna.sabolic@kckzz.hr.

**ŽUPAN**

**KOPRIVNIČKO-KRIŽEVAČKE ŽUPANIJE**

KLASA:302-01/22-01/4

URBROJ:2137-04/08-22-1

Koprivnica, 15. ožujak 2022.

**Ž U P A N :**

 **Darko Koren, ing. građ.**